Jul 26,2017
18న జియోపై విచారణ
ముంబయి : రిలయన్స్‌ జియో ఉచిత ఆఫర్లను కొనసాగింపునపై ఆగస్టు 18న టెలికాం ట్రిబ్యూనల్‌(డిటిశాట్‌) విచారించనుంది. జియో ఉచిత ఆఫర్లకు మద్దతునిస్తూ ట్రారు తీసుకున్న నిర్ణయాన్ని వ్యతిరేకిస్తూ భారతీ ఎయిర్‌టెల్‌, ఐడియా సెల్యులార్‌ టెలికాం ట్రిబ్యూనల్‌ను ఆశ్రయించిన విషయం తెలిసిందే. మంగళవారం ఈ కేసు విచారణకు వచ్చింది. అయితే రిలయన్స్‌ జియో ఇచ్చిన సమాధానానికి తమ స్పందన తెలియజేయడానికి కొంత సమయం కావాలని టెలికాం దిగ్గజాలు కోరాయి. ఈ నేపథ్యంలో టిడిశాట్‌ ఈ కేసు తదుపరి విచారణను ఆగస్టు 18న చేపట్టనున్నట్టు పేర్కొంది. 90 రోజులకు మించి ఉచిత ఆఫర్లు కొనసాగించడానికి ట్రారు, రిలయన్స్‌ జియోకు అనుమతించింది. కాగా జియో తీసుకొచ్చిన వెల్‌కం ఆఫర్‌, హ్యాపీ న్యూఇయర్‌ ఆఫర్‌లు నిబంధనలకు విరుద్ధంగా ఉన్నాయని ఎయిర్‌టెల్‌, ఐడియా కంపెనీల తీవ్ర ఆరోపణ.
మీ స్నేహితులకు రికమెండ్ చెయ్యండి